|  |
| --- |
| **OSNOVNA ŠKOLA VLADIMIR NAZOR KRIŽEVCI** |
| **Obrazloženje posebnog dijela Financijskog plana za 2024. godinu i** **projekcije za 2025. i 2026. godinu** |
|  |

|  |
| --- |
| **1. Obrazloženje programa, aktivnosti i projekata** |
| Osnovna škola „Vladimir Nazor“ Križevci u sklopu svoje programske klasifikacije 3202 Osnovnoškolsko obrazovanje provodi sljedeće aktivnosti vezane uz obrazovanje učenika od prvog do osmog razreda:AKTIVNOST A320201 RASHODI ZAKONSKOG STANDARDA u ukupnom iznosu od 234.200,00 eura, Pomoći izravnanja za decentralizirane funkcije( Izvor 43) usmjerena je na program odgoja i obrazovanja koji se provodi u dvije zgrade u matičnoj školi i u 5 područnih škola: PŠ Đurđic, PŠ Majurec, PŠ Carevdar, PŠ Kloštar Vojakovački i PŠ Većeslavec, a prema Planu i programu škole i Školskom kurikulumu. Školu pohađa ukupno 655 učenika, od toga 612 učenik s redovnim programom i 43 učenika s teškoćama u razvoju integriranih u redovne odjele. Ukupno ima 37 razrednih odjela, od toga 28 odjela u matičnoj školi i 8 kombiniranih odjela u područnim školama, od toga dvije područne škole imaju četverorazredne kombinacije.AKTIVNOST A320202 RASHODI IZNAD ZAKONSKOG STANDARDA u ukupnom iznosu od 2.128.200,00 eura, sastoji se iz više izvora financiranja:Opći prihodi i primici (Izvor 11 ) planirani u iznosu od 35.400,00 eura kojima se financiraju gradska natjecanja, darovi djeci za Svetog Nikolu, Školski medni dan, prijevoz prehrane na područne škole, prijevoz učenika u školu te dio troškova za energente i tekuće održavanje.Vlastiti prihodi (Izvor 21) planirani u iznosu od 4.000,00 eura odnose se na materijalne rashode za zaposlene, namirnice, ostale usluge prijevoza i tekućeg i investicijskog održavanja te dodatna ulaganja na građevinskim objektima.Prihodi po posebnim propisima (Izvor 31) planirani u iznosu od 1.000,00 eura odnose se na materijalne rashode, kao što su materijali i sredstva za čišćenje i održavanje, sitni inventar i nabava opreme.Prihodi iz drugih proračuna te ostalih subjekata unutar općeg proračuna (Izvor 42) planirani u iznosu od 2.085.300,00 eura odnose se na plaće i ostala materijalna prava zaposlenika, naknade za prijevoz, nabavu udžbenika obveznih predmeta, sufinanciranje prehrane učenika, higijenskih potrepština za učenice, troškove županijskih stručnih vijeća i županijska školska natjecanja.Donacije (Izvor 51) planiraju se u iznosu od 2.000,00 eura, a odnose se na materijalne rashode za zaposlenike, ostale materijale za potrebe redovnog poslovanja, sitni inventar i otale usluge za komunikaciju i prijevoz.Prihodi od prodaje imovine (Izvor 61) planiraju se u iznosu od 500,00 eura, a služe za pokrivanje troškova tekućeg i investicijskog održavanje te nabavu računala i računalne opreme.AKTIVNOST A320208 ERASMUS+ planirana je u iznosu od 4.000,00 eura, odnosi se na financiranje stručnih seminara učiteljima u inozemstvu s pokrivenim troškovima prijevoza, smještaja i prehrane.AKTIVNOST A320219 PRODUŽENI BORAVAK UČENIKA planiran u iznosu od 120.550,00 eura, organiziran za djecu od prvog do četvrtog razreda, upisano je osamdesetoro djece, a zaposlene su četiri učiteljice koje koje rade u dvije smjene. Financira se iz dva izvora: 11 Opći prihodi i primici za isplatu plaća i ostalih materijalnih naknada učiteljima u produženom boravku u iznosu od 98.550,00 eura i 31 Prihodi po posebnim propisima u iznosu od 22.000,00 eura za nabavu namirnica i ostalih materijala za učenike u produženom boravku.AKTIVNOST A 320224 POMOZIMO JEDNI DRUGIMA VI (2023-2024) planirana u iznosu od 39.020,00 eura za isplatu plaća, naknada za prijevoz i ostalih materijalnih naknada za 7 pomoćnika u nastavi. Financira se iz tri izvora: 11 - opći prihodi i primici u iznosu 3.900,00 eura, 42 - prihodi iz drugih proračuna te ostalih subjekata unutar općeg proračuna u iznosu 5.270,00 eura i 44 - pomoći proračunskim korisnicima temeljem prijenosa sredstava EU u iznosu 29.850,00 eura. AKTIVNOST A320225 GRAĐANSKI ODGOJ, planiran u iznosu od 2.230,00 eura za isplatu plaće zaposlenicima za izvođenje izvannastavne aktivnosti, a financirana sredstvima Osnivača iz izvora 11 iznad zakonskog standarda.AKTIVNOST A320226 ŠKOLSKA SHEMA (2023-2024) planirana u iznosu od 7.000,00 eura odnosi se na nabavu voća i voćnih sokova te mlijeka i jogurta, a financirana je iz dva izvora: 42 - Prihodi iz drugih proračuna te ostalih subjekata unutar općeg proračuna u iznosu 1.000,00 eura i izvora 44 - pomoći proračunskim korisnicima temeljem prijenosa sredstava EU u iznosu od 6.000,00 eura.Škola sudjeluje u svim aktivnostima u Gradu, na natjecanjima u organizaciji AZZO-a, Croatian Makers lige, Digitalnog učeničkog inkubatora, Sportskih novosti, HAK-a, LIK-a, Međunarodnom matematičkom natjecanju "Klokan bez granica" i Međunarodnom natjecanju iz engleskog jezika "Hyppo", Zajednice sportskih udruga Grada i Županije, član je Hrvatskog učeničkog zadrugarstva četiri godine provodi projekte kroz program Erasmus + i platformu eTwinning. Kroz CAP program provodimo prevenciju nasilnog ponašanja među učenicima te imamo školski preventivni program koji vodi školska psihologinja, obuhvaćamo sva ostala područja adolescentskih ovisnosti i devijantnih ponašanja. Nove aktivnosti su provođenje projekta šumske pedagogije u prvim razredima, domaćinstvo za učenike od 1. do 4. razreda, Mali istraživači, Mali znanstvenici, Zeleni podcast (Erasmus).Zbog uspješne digitalizacije i velike količine korištenja online materijala iznimnu pozornost posvećujemo sigurnosti na internetu u čemu aktivno surađujemo i s MUP-om Križevci kroz gostujuća predavanja za učenike i za roditelje.Program rada opširno je prikazan u Godišnjem planu i programu škole i Školskom kurikulumu. |

|  |
| --- |
| **2. Ciljevi i pokazatelji uspješnosti** |
| Ciljevi, strategija i programi usklađeni su prema Godišnjem izvedbenom kurikulumu, prema Državnimpedagoškim standardima i koeficijentima izvodljivosti te Strategiji razvoja Grada Križevaca. Izrada proračuna za 2024. godinu i projekcija za 2025. i 2026. godinu temelji se na Smjernicama za izradu Državnog proračuna Republike Hrvatske i Uputama za izradu proračuna jedinica lokalne i područne samouprave za razdoblje 2024.-2026. godine. Ciljevi se ostvaruju u skladu s planiranim Financijskim planom. Programi se zasnivaju na: Zakonu o ustanovama, Zakonu o odgoju i obrazovanju u osnovnoj i srednjoj školi, Državnim pedagoškim standardima, Nacionalnom okvirnom kurikulumu, HACCP standardu, Godišnjem planu i programu škole i školskom kurikulumu, Statutu škole, Pravilniku o kućnom redu, Pravilniku o organizaciji i sistematizaciji radnih mjesta, Zakonu o proračunu, Zakonu o radu, Zakonu o zaštiti na radu, Zakonu o fiskalnoj odgovornosti, Pravilnikom o proračunskim klasifikacijama te Pravilnikom o proračunskom računovodstvu i Računskom planu.Izračuni se zasnivaju na broju učenika koji polaze dodatnu nastavu i programe te sudjeluju na državnim smotrama i natjecanjima. U školi su organizirani dodatni programi iz raznih predmeta, a učenici koji ih pohađaju potiču se na sudjelovanje u županijskim i državnim natjecanjimaŠk. godine 2022./2023. nastavu je pohađao 651 učenik. 650 učenika uspješno je završilo razred, dok je 1 učenik morao ponavljati razred. Osmi razred završilo je 89 učenika. Opći uspjeh učenika na kraju školske godine: 63,44 % odličan, 28,12 % vrlo dobar, 8,29 % dobar te 0,15 % nedovoljan. U šk. godinu 2023./2024. upisano je ukupno 655 učenika, od toga u prvi razred 96 učenika.Kroz redoviti Godišnji plan i program za učenike je organizirana dodatna nastava iz različitih predmeta za 199 učenika čime je obuhvaćeno oko 31 % učenika. Kroz školski kurikulum provode se izvannastavne aktivnosti u 37 različitih područja u kojima je uključeno preko 450 učenika koji redovito sudjeluju na natjecanjima te su gotovo stalni sudionici završnica iz tehničke kulture, tjelesne i zdravstvene kulture i robotike.Učenici su sudjelovali na državnom natjecanju Sigurno u prometu na kojem je učenica osvojila 1. mjesto. Uspješna je bila učenica koja je sudjelovala na državnom natjecanju – izložba učenika osnovnih i srednjih škola iz područja vizualnih umjetnosti i dizajna LIK 2022/2023. te je osvojila 2. mjesto. Na državnom natjecanju iz atletike učenici osvojili su ekipno 3. mjesto. Škola je među 16 škola u Hrvatskoj koje su dobile statut Microsoftove škole i aktivno se radi na prelasku u viši rang čime bi postala jedina škola u Županiji sa statusom Microsoft Showcase School. U projektu E-škole bila je među prvih 20 u Hrvatskoj tako da su svi softverski alati uspješno implementirani u sve faze odgojno-obrazovnog rada. Zahvaljujući projektu E-škole informatička infrastruktura i opremljenost škole su na zavidnoj razini te smo uključeni i u 2. fazu E-škola.U narednom trogodišnjem razdoblju, škola će i dalje raditi na implementiranju suvremenih obrazovnih procesa. Aktivno će se pratiti i prijavljivati na natječaje za EU sredstva, za poboljšanje obrazovnog i infrastrukturnog standarda te poticati rad s nadarenim učenicima. |
|  |  |  |  |  |  |  |  |
|  | Voditeljica računovodstva: | Gordana Lončarić |   |
|  |  |  |  |  |  |  |  |  |
|  |  Ravnatelj: | Igor Brkić |  |